pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตือนประชาชนอย่าหลงเชื่อข่าวปลอม (Fake News) เรื่อง “มาแล้วลงทะเบียนเราไม่ทิ้งกันรอบใหม่ของขวัญปีใหม่ 64”
วันพุธที่ 9 ธันวาคม 2563
เตือนประชาชนอย่าหลงเชื่อข่าวปลอม (Fake News) เรื่อง “มาแล้วลงทะเบียนเราไม่ทิ้งกันรอบใหม่ของขวัญปีใหม่ 64”
ตามที่ได้ปรากฏข่าวแชร์ทางสื่อสังคมออนไลน์ว่า มีการเปิดลงทะเบียนเราไม่ทิ้งกันรอบใหม่เป็นของขวัญปีใหม่สําหรับปี 2564 นั้น กระทรวงการคลังขอเรียนว่าเรื่องดังกล่าวไม่เป็นความจริง
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า ตามที่ได้ปรากฏข่าวแชร์ทางสื่อสังคมออนไลน์ว่า มีการเปิดลงทะเบียนเราไม่ทิ้งกันรอบใหม่เป็นของขวัญปีใหม่สําหรับปี 2564 นั้น กระทรวงการคลังขอเรียนว่าเรื่องดังกล่าวไม่เป็นความจริง
รองโฆษกกระทรวงการคลัง กล่าวเพิ่มเติมว่า พาดหัวข่าวและเนื้อหาข่าวดังกล่าวเป็นข้อมูลความคืบหน้าในการลงทะเบียนโครงการเราไม่ทิ้งกันที่ได้ดําเนินการในระหว่างเดือนมีนาคม - เดือนพฤษภาคม 2563 โดยโครงการเราไม่ทิ้งกันได้ดําเนินการเสร็จสิ้นและมีผู้ได้รับสิทธิ์ทั้งสิ้นจํานวน 15.3 ล้านคนแล้ว และขณะนี้กระทรวงการคลังได้ดําเนินการโครงการคนละครึ่งระยะที่ 2 และโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 2 ตามที่คณะรัฐมนตรีในคราวการประชุมเมื่อวันที่ 8 ธันวาคม 2563 ได้มีมติเห็นชอบตามผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุมครั้งที่ 30/2563 ซึ่งกระทรวงการคลังจะเร่งดําเนินโครงการข้างต้นให้เป็นไปตามกรอบระยะเวลาที่กําหนดเพื่อจะได้เป็นของขวัญปีใหม่จากรัฐบาลที่มอบให้แก่ประชาชน
จึงขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ ทั้งนี้ สามารถติดตามสืบค้นข้อมูลข่าวสารและความคืบหน้าที่ถูกต้องเกี่ยวกับมาตรการช่วยเหลือต่าง ๆของกระทรวงการคลังได้จากแถลงข่าวกระทรวงการคลัง ในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง”
สํานักนโยบายการคลัง สํานักงานเศรษฐกิจการคลัง
โทร. 02 273 9020 ต่อ 3569 3566 3557 3558
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชนให้ระมัดระวังการใช้รถใช้ถนนช่วงหยุดยาวนี้
วันพุธที่ 9 ธันวาคม 2563
นายกรัฐมนตรีห่วงใยประชาชนให้ระมัดระวังการใช้รถใช้ถนนช่วงหยุดยาวนี้
นายกรัฐมนตรีห่วงใยประชาชนให้ระมัดระวังการใช้รถใช้ถนนช่วงหยุดยาวนี้
วันนี้ (9 ธ.ค. 63) เวลา 10.30 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เผยว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ํารัฐบาลให้ความสําคัญการควบคุมสถานการณ์การแพร่ระบาดโควิด-19 โดยเพิ่มมาตรการที่เข้มงวดมากขึ้น ทั้งเพิ่มสิ่งกีดขวางระหว่างชายแดน การใช้เทคโนโลยีบินโดรนสํารวจอย่างต่อเนื่อง
โฆษกประจําสํานักนายกรัฐมนตรีขอความร่วมมือให้ชาวไทยที่มีความประสงค์จะเดินทางกลับสู่ประเทศไทย ขอให้ดําเนินการอย่างถูกต้อง รัฐบาลยินดีที่จะดูแลเพื่อเข้าสู่กระบวนการ State Quarantine 14 วัน สําหรับสถานการณ์ขณะนี้ขอยืนยันว่า ไม่ใช่ Super Spreader เพราะกระบวนการทางสาธารณสุขสามารถติดตามและยังควบคุมได้ ส่วนผู้ที่ลักลอบเข้าสู่ประเทศไทยในช่องทางธรรมชาติก็จะต้องถูกดําเนินคดีตามกฎหมาย โดยวานนี้ (8 ธ.ค. 63) รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยรัฐมนตรีว่าการกระทรวงการท่องเที่ยวและกีฬา ได้เดินทางตรวจราชการที่ชายแดนจังหวัดเชียงราย เพื่อสร้างความเชื่อมั่นแก่ประชาชนถึงความปลอดภัย สามารถใช้ชีวิตประจําวันได้ตามปกติ เพียงแต่ยังต้องยึดหลัก ใส่หน้ากากอนามัย หมั่นล้างมือ และเว้นระยะห่าง
โฆษกประจําสํานักนายกรัฐมนตรียังกล่าวถึง “โครงการคนละครึ่ง เฟส 2” ซึ่งเปิดเพิ่มอีก 5 ล้านสิทธิ โดยเพิ่มวงเงินให้แก่ 10 ล้านสิทธิเดิมด้วย ซึ่งโครงการจะดําเนินไปจนถึงสิ้นเดือนมีนาคม อย่างไรก็ตาม นายกรัฐมนตรีแสดงความกังวลถึงการดําเนินการที่ไม่ถูกต้องตามระเบียบของคนบางกลุ่ม ที่หาผลประโยชน์แทนการใช้จ่ายตามจุดประสงค์ กระทรวงการคลังได้ประสานงานกับหน่วยงานที่เกี่ยวข้องเพื่อดําเนินคดีแล้ว
สําหรับกรณีการเสนอมติของสมาชิกวุฒิสภาสหรัฐฯ เกี่ยวกับสถานการณ์ประชาธิปไตยในไทย โฆษกประจําสํานักนายกรัฐมนตรีกล่าวว่าเป็นเพียงมติจากสมาชิกวุฒิสภาสหรัฐฯ บางคน ที่อาจได้รับข้อมูลคลาดเคลื่อน ซึ่งไม่ใช่ท่าทีโดยรวมของรัฐสภาสหรัฐฯทั้งหมด พร้อมยืนยันว่า รัฐบาลไทยยึดมั่นการชุมนุมอย่างสงบ สันติ แลกเปลี่ยนความคิดเห็นกันอย่างเหมาะสม ส่วนการชุมนุมนั้น รัฐบาลจําเป็นต้องใช้มาตรการที่เหมาะสมไม่มีใครถูกดําเนินคดีเพียงเพราะการชุมนุมอย่างสงบ สําหรับข้อเรียกร้องของกลุ่มผู้ชุมนุม อาทิ การแก้ไขรัฐธรรมนูญ รัฐบาลมีความจริงใจและจะดําเนินการตามกระบวนการ ทั้งนี้ อาจมีการทําประชามติหากจําเป็น อย่างไรก็ตาม รัฐบาลหวังว่า รัฐบาลสหรัฐฯ ที่เป็นมิตรประเทศกับไทยมาอย่างยาวนาน จะเข้าใจกระบวนการประชาธิปไตยของไทย และสนับสนุนการดําเนินการของไทย
โฆษกประจําสํานักนายกรัฐมนตรียังได้กล่าวในตอนท้ายว่า นายกรัฐมนตรีมีความห่วงใยพี่น้องประชาชน ที่ออกเดินทางท่องเที่ยวต่างจังหวัดในช่วงวันหยุดยาว ระหว่างวันที่ 10 – 13 ธ.ค. 63 นี้ ขอให้ระมัดระวังถึงความปลอดภัยบนท้องถนน เพราะอาจเกิดความหนาแน่นในหลายพื้นที่ ที่สําคัญ ขอให้งดดื่มเครื่องดื่มแอลกอฮอล์ หากต้องขับขี่ยานพาหนะ เพื่อไม่ให้เกิดอุบัติเหตุในช่วงเทศกาลด้วย
......................
กลุ่มประชาสัมพันธ์และเผยแพร่
สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี มอบคำขวัญวันเด็กแห่งชาติ ปี 64 “ เด็กไทยวิถีใหม่  รวมไทยสร้างชาติ ด้วยภักดีมีคุณธรรม”
วันพุธที่ 9 ธันวาคม 2563
นายกรัฐมนตรี มอบคําขวัญวันเด็กแห่งชาติ ปี 64 “ เด็กไทยวิถีใหม่  รวมไทยสร้างชาติ ด้วยภักดีมีคุณธรรม”
นายกรัฐมนตรี มอบคําขวัญวันเด็กแห่งชาติ ประจําปี 2564 “ เด็กไทยวิถีใหม่  รวมไทยสร้างชาติ ด้วยภักดีมีคุณธรรม”
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบคําขวัญเนื่องในวันเด็กแห่งชาติ ประจําปี 2564 “ เด็กไทยวิถีใหม่ รวมไทยสร้างชาติ ด้วยภักดีมีคุณธรรม”
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การประชุมผู้บริหารของสำนักงานปลัดกระทรวงอุตสาหกรรม
วันพุธที่ 9 ธันวาคม 2563
การประชุมผู้บริหารของสํานักงานปลัดกระทรวงอุตสาหกรรม
การประชุมผู้บริหารของสํานักงานปลัดกระทรวงอุตสาหกรรม
วันนี้ (9 ธันวาคม 2563) เวลา 13.30 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมผู้บริหารของสํานักงานปลัดกระทรวงอุตสาหกรรม เพื่อพิจารณาเร่งรัดติดตามผลการดําเนินงานในภาพรวมของหน่วยงาน โดยมีผู้อํานวยการกองต่างๆ เข้าร่วมประชุมฯ ณ ห้องประชุมชุณหะวัณ สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ดีอีเอส ประชุมคณะกรรมการบริหารประจำถิ่นวาระพิเศษ หารือแผนงานจัดฝึกอบรมหลักสูตรของวิทยาลัยฯ ประจำปี 2564
วันพุธที่ 9 ธันวาคม 2563
ดีอีเอส ประชุมคณะกรรมการบริหารประจําถิ่นวาระพิเศษ หารือแผนงานจัดฝึกอบรมหลักสูตรของวิทยาลัยฯ ประจําปี 2564
ดีอีเอส ประชุมคณะกรรมการบริหารประจําถิ่นวาระพิเศษ หารือแผนงานจัดฝึกอบรมหลักสูตรของวิทยาลัยฯ ประจําปี 2564
เมื่อวันที่ 8 ธันวาคม 2563 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารประจําถิ่นวาระพิเศษ เพื่อหารือในการเตรียมการประชุมคณะกรรมการบริหารวิทยาลัยการไปรษณีย์แห่งเอเชียและแปซิฟิก ในประเด็นการกําหนดโครงสร้างค่าธรรมเนียมและแผนการดําเนินงานในการจัดฝึกอบรมหลักสูตรของวิทยาลัยฯ ประจําปี 2564 รองรับการพัฒนาศักยภาพบุคลากรด้านไปรษณีย์ในภูมิภาคเอเชียและแปซิฟิก โดยมีผู้เข้าร่วมการประชุมจากบริษัท ไปรษณีย์ไทย จํากัด และสํานักงานใหญ่สหภาพไปรษณีย์แห่งเอเชียและแปซิฟิก ณ ห้องประชุม 702 ชั้น 7 สํานักงานปลัดกระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ
******************
รัฐบาลไทย-ข่าวทำเนียบรัฐบาล-การประชุมคณะอนุกรรมการพัฒนาระบบโลจิสติกส์อุตสาหกรรม ครั้งที่ 1/2563
วันพุธที่ 9 ธันวาคม 2563
การประชุมคณะอนุกรรมการพัฒนาระบบโลจิสติกส์อุตสาหกรรม ครั้งที่ 1/2563
การประชุมคณะอนุกรรมการพัฒนาระบบโลจิสติกส์อุตสาหกรรม ครั้งที่ 1/2563
วันที่ 8 ธันวาคม 2563 นายจุลพงษ์ ทวีศรี รองปลัดกระทรวงอุตสาหกรรม เป็นประธานการประชุมคณะอนุกรรมการพัฒนาระบบโลจิสติกส์อุตสาหกรรม ครั้งที่ 1/2563 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม ซึ่งที่ประชุมเห็นชอบแนวทางการพัฒนาระบบโลจิสติกส์อุตสาหกรรม ปี 2565 ในการจัดทําโครงการที่เน้นการส่งเสริมภาคอุตสาหกรรมให้มีการลดต้นทุนโลจิสติกส์ การลดต้นทุนด้านบริหารจัดการ และต้นทุนการเก็บสินค้าคงคลัง นอกจากนี้ยังให้ทบทวนตัวชี้วัดด้านโลจิสติกส์ในภาคอุตสาหกรรมใหม่ให้สะท้อนการลดต้นทุนเชิงประสิทธิภาพ โดยใช้ตัวชี้วัดเป็น “ต้นทุนด้านโลจิสติกส์และห่วงโซ่อุปทานของสถานประกอบการให้ลดลงไม่น้อยกว่าร้อยละ 15 ภายในปี 2565
ทั้งนี้ที่ประชุมได้เห็นชอบหลักการในการประเมินผลกระทบระดับมหภาคจากการลดต้นทุนโลจิสติกส์ภาคอุตสาหกรรมด้วยวิธีการประเมินผลกระทบของการพัฒนาระบบโลจิสติกส์อุตสาหกรรมต่อระบบเศรษฐกิจในภาพรวมด้วยแบบจําลอง CGE (Computable General Equilibrium Model) และหลักการในการขับเคลื่อนการพัฒนาระบบโลจิสติกส์อุตสาหกรรม ปี 2566-2570 โดยตั้งคณะทํางานจัดทําร่างแผนปฏิบัติการพัฒนาระบบโลจิสติกส์อุตสาหกรรม พ.ศ. 2566 – 2570
นอกจากนี้ยังได้รายงานผลการประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) ครั้งที่ 1/2563 และรายงานผลการดําเนินงานพัฒนาระบบโลจิสติกส์อุตสาหกรรมและแผนการดําเนินงานปี 2564 ได้แก่ สถานการณ์ต้นทุนโลจิสติกส์ของภาคอุตสาหกรรม การพัฒนาระบบโลจิสติกส์อุตสาหกรรม และแผนปฏิบัติการภายใต้แผนยุทธศาสตร์การพัฒนาระบบโลจิสติกส์ของประเทศไทย ฉบับที่ 3 (พ.ศ. 2560-2564) ของกระทรวงอุตสาหกรรม ภายใต้คณะอนุกรรมการพัฒนาระบบโลจิสติกส์อุตสาหกรรม เพื่อให้หน่วยงานที่เกี่ยวข้องดําเนินการเร่งรัดติดตามผลการดําเนินการและรายงานต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 4 - 8 ธันวาคม 2563
วันพุธที่ 9 ธันวาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 4 - 8 ธันวาคม 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 4 - 8 ธันวาคม 2563 พบการกระทําผิด จํานวน 412 คดี คิดเป็นเงินค่าปรับ 7.88 ล้านบาท
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 4 - 8 ธันวาคม 2563) พบว่ามีการกระทําผิด จํานวน 412 คดี คิดเป็นเงินค่าปรับ 7.88 ล้านบาท โดยแยกเป็น สุรา จํานวน 246 คดี ค่าปรับ 2.05 ล้านบาท ยาสูบ จํานวน 126 คดี ค่าปรับ 2.54 ล้านบาท ไพ่ จํานวน 3 คดี ค่าปรับ 0.02 ล้านบาท น้ํามันและผลิตภัณฑ์น้ํามัน จํานวน 15 คดี ค่าปรับ 0.85 ล้านบาท น้ําหอม จํานวน 2 คดี ค่าปรับ 0.01 ล้านบาท รถจักรยานยนต์ จํานวน 13 คดี ค่าปรับ 0.27 ล้านบาท และสินค้าอื่น ๆ จํานวน 7 คดี ค่าปรับ 2.14 ล้านบาท โดยมีของกลางแยกเป็นน้ําสุรา จํานวน 5,047.286 ลิตร ยาสูบ จํานวน 8,900 ซอง ไพ่ จํานวน 67 สํารับ น้ํามันและผลิตภัณฑ์น้ํามัน จํานวน 9,695.000 ลิตร น้ําหอม จํานวน 89 ขวด รถจักรยานยนต์ จํานวน 15 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 8 ธันวาคม 2563 พบว่ามีการกระทําผิด จํานวน 5,483 คดี คิดเป็นเงินค่าปรับ 105.72 ล้านบาท โดยแยกเป็น สุรา จํานวน 3,072 คดี ค่าปรับ 29.59 ล้านบาท ยาสูบ จํานวน 1,720 คดี ค่าปรับ 40.04 ล้านบาท ไพ่ จํานวน 136 คดี ค่าปรับ 1.40 ล้านบาท น้ํามันและผลิตภัณฑ์น้ํามัน จํานวน 178 คดี ค่าปรับ 13.33 ล้านบาท น้ําหอม จํานวน 24 คดี ค่าปรับ 0.86 ล้านบาท รถจักรยานยนต์ จํานวน 241 คดี ค่าปรับ จํานวน 6.27 ล้านบาท และสินค้าอื่น ๆ จํานวน 112 คดี ค่าปรับ 14.23 ล้านบาท โดยมีของกลางแยกเป็นน้ําสุรา จํานวน 83,428.786 ลิตร ยาสูบ จํานวน 142,489 ซอง ไพ่ จํานวน 9,081 สํารับ น้ํามันและผลิตภัณฑ์น้ํามัน จํานวน 416,467.000 ลิตร น้ําหอม จํานวน 58,450 ขวด รถจักรยานยนต์ จํานวน 332 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดโอกาสให้สมาคมประมงแห่งประเทศไทยเข้าพบ พร้อมรับฟังแนวทางแก้ไขปัญหา
วันพุธที่ 9 ธันวาคม 2563
รัฐมนตรีเกษตรฯ เปิดโอกาสให้สมาคมประมงแห่งประเทศไทยเข้าพบ พร้อมรับฟังแนวทางแก้ไขปัญหา
รัฐมนตรีเกษตรฯ เปิดโอกาสให้สมาคมประมงแห่งประเทศไทยเข้าพบ พร้อมรับฟังแนวทางแก้ไขปัญหาจากทุกฝ่าย เพื่อให้สามารถดําเนินโครงการต่อไปได้
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ อนุญาตให้สมาคมประมงแห่งประเทศไทยเข้าพบ โดยมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายมีศักดิ์ ภักดีคง อธิบดีกรมประมง และหน่วยงานที่เกี่ยวข้อง เข้าร่วม ณ กระทรวงเกษตรและสหกรณ์ โดยได้มีการหารือถึงแนวทางการแก้ไขปัญหาโครงการสินเชื่อเพื่อเสริมสภาพคล่องผู้ประกอบการประมง โดยรัฐมนตรีว่าการกระทรวงเกษตรและสหกรณ์เปิดโอกาสให้ธนาคารออมสินและธนาคารเพื่อการเกษตรและสหกรณ์การเกษตรชี้แจงแนวทางและประเด็นที่ทางสมาคมประมงแห่งประเทศไทยเรียกร้อง รวมถึงได้มอบหมายให้ทั้งสองธนาคารนําประเด็นที่สามารถทบทวนใหม่ได้ นําไปหารือกับผู้บริหารของธนาคารต่อไป นอกจากนี้ ยังได้มีการหารือถึงการติดตามการออกประกาศกฎกระทรวง การขอเพิ่มวันทําการประมง และการขอผ่อนผันมาตรการต่าง ๆ ด้วย
“รัฐบาลให้ความสําคัญกับพี่น้องชาวประมง จึงออกมาตรการหรือโครงการต่าง ๆ เข้ามาเพื่อช่วยเหลือและบรรเทาความเดือดร้อน ซึ่งการหารือร่วมกันในวันนี้ถือเป็นการเริ่มต้นที่จะนําเรือประมงมาเป็นหลักค้ําประกัน จึงต้องมีการพูดคุยและปรับปรุงแก้ไขเพื่อรักษาผลประโยชน์ของพี่น้องชาวประมงและรักษากติกาของธนาคารร่วมกันได้ อย่างไรก็ตาม พร้อมรับข้อเสนอจากทุกฝ่าย และจะนําประเด็นต่าง ๆ ไปหารือกับหน่วยงานที่เกี่ยวข้องต่อไป” นายเฉลิมชัย กล่าว
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-๑๐ ธันวาคม วันรัฐธรรมนูญ
วันพุธที่ 9 ธันวาคม 2563
๑๐ ธันวาคม วันรัฐธรรมนูญ
พระบาทสมเด็จพระปกเกล้าเจ้าอยู่หัว รัชกาลที่ ๗ ได้พระราชทานรัฐธรรมนูญแห่งราชอาณาจักรสยาม ฉบับถาวร เพื่อเป็นหลักในการปกครองของประเทศให้แก่ประชาชนชาวไทย
รัฐบาลไทย-ข่าวทำเนียบรัฐบาล-"การประชุมรัฐมนตรีกลาโหมอาเซียน ครั้งที่ 14 (14th ADMM) มุ่งเสริมความแน่นแฟ้นและพร้อมตอบสนอง"
วันพุธที่ 9 ธันวาคม 2563
"การประชุมรัฐมนตรีกลาโหมอาเซียน ครั้งที่ 14 (14th ADMM) มุ่งเสริมความแน่นแฟ้นและพร้อมตอบสนอง"
"การประชุมรัฐมนตรีกลาโหมอาเซียน ครั้งที่ 14 (14th ADMM) มุ่งเสริมความแน่นแฟ้นและพร้อมตอบสนอง"
"การประชุมรัฐมนตรีกลาโหมอาเซียน ครั้งที่ 14 (14th ADMM) มุ่งเสริมความแน่นแฟ้นและพร้อมตอบสนอง"
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 9 ธ.ค.63, 0930 พล.อ.ประวิตร วงษ์สุวรรณ รอง นรม. เป็นผู้แทน รมว.กห. เข้าร่วมประชุมรัฐมนตรีกลาโหมอาเซียน ครั้งที่ 14 (14th ASEAN-Defence-Ministers’-Meeting:-14th ADMM) ผ่านระบบ VTC ณ ศาลาว่าการกลาโหม โดย กห. สาธารณรัฐเวียดนาม เป็นเจ้าภาพจัดขึ้น มีผลการประชุมโดยสรุป ดังนี้
การประชุมครั้งนี้ จัดภายใต้แนวคิด “แน่นแฟ้นและตอบสนอง” โดยที่ประชุมได้รับทราบรายงานการดําเนินงานร่วมกันที่ผ่านมา และได้แลกเปลี่ยนมุมมองความมั่นคงของภูมิภาคร่วมกัน ต่อจากนั้น ที่ประชุมได้พิจารณาและลงนามร่วมกันในร่างปฏิญญาร่วมของ รมว.กห.อาเซียน ว่าด้วยความร่วมมือด้านการป้องกันประเทศ เพื่อความแน่นแฟ้นและพร้อมต่อการตอบสนองของอาเซียน โดยมีสาระสําคัญ ในการแสดงเจตนารมณ์ร่วมกันส่งเสริมความแน่นแฟ้น และความพร้อมต่อการตอบสนองของอาเซียน ในการเปลี่ยนแปลงด้านภูมิยุทธศาสตร์ และภูมิรัฐศาสตร์ของภูมิภาค ด้วยการเสริมสร้างความร่วมมือทางทหารระหว่างประเทศสมาชิก รวมทั้งระหว่างอาเซียนกับประเทศคู่เจรจา ในการแก้ไขปัญหาความมั่นคงรูปแบบใหม่ โดยดํารงไว้ซึ่งความเป็นแกนกลางของอาเซียน เคารพในอธิปไตย และหลักการฉันทามติ
นอกจากนั้น ยังได้ร่วมกันให้การรับรองแผนงาน 3 ปีของ กห.อาเซียน ปี 63-65
รัฐบาลไทย-ข่าวทำเนียบรัฐบาล-​​"กระทรวงทรัพยากรฯ  ใสสะอาดร่วมต้านทุจริต (MNRE Zero Tolerance)” พร้อมประกาศเจตนารมณ์ร่วมกัน
วันพุธที่ 9 ธันวาคม 2563
​​"กระทรวงทรัพยากรฯ  ใสสะอาดร่วมต้านทุจริต (MNRE Zero Tolerance)” พร้อมประกาศเจตนารมณ์ร่วมกัน
​"กระทรวงทรัพยากรฯ  ใสสะอาดร่วมต้านทุจริต (MNRE Zero Tolerance)” พร้อมประกาศเจตนารมณ์ร่วมกัน
“กระทรวงทรัพยากรธรรมชาติและสิ่งแวดล้อม (ทส.)ใสสะอาดร่วมต้านทุจริต (MNRE Zero Tolerance)” ประกาศเจตนารมณ์การต่อต้านการทุจริต พร้อมกําหนดมาตรการ 3 ป. 1 ค. (ปลุกจิตสํานึก ป้องกัน ปราบปรามและสร้างเครือข่าย)
วันนี้ (9 ธันวาคม 2563) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูง ข้าราชการ พนักงาน และเจ้าหน้าที่ในสังกัดกระทรวงฯ ร่วมประกาศเจตนารมณ์การต่อต้านการทุจริต ของกระทรวงทรัพยากรธรรมชาติและสิ่งแวดล้อม เนื่องในวันต่อต้านคอร์รัปชันสากล (ประเทศไทย) ประจําปีงบประมาณ พ.ศ. 2564 ภายใต้แนวคิด “กระทรวงทรัพยากรธรรมชาติและสิ่งแวดล้อม ใสสะอาดร่วมต้านทุจริต (MNRE Zero Tolerance)” ณ ห้องประชุมศักดิ์สิทธิ์ ตรีเดช กระทรวงทรัพยากรธรรมชาติและสิ่งแวดล้อม
นายวราวุธ ศิลปอาชา กล่าวเปิดงานว่า คําว่าทุจริตคอร์รัปชัน ไม่เพียงแต่เป็นเรื่องเงิน แต่หมายรวมถึงการใช้อํานาจหน้าที่ในทางที่ไม่ถูกต้องร่วมด้วย ดังนั้น ขอให้ข้าราชการในทุกระดับดํารงตนด้วยความมีเกียรติและศักดิ์ศรี เป็นคนดี มีคุณธรรม ปฏิบัติงานด้วยความซื่อสัตย์ อดทน กล้ายืนหยัดทําในสิ่งที่ถูกต้อง และไม่ใช้ตําแหน่งหน้าที่หาประโยชน์บนความทุกข์ยากของประชาชน เพื่อให้ ทส.เป็นความหวังและที่พึ่งในการแก้ไขปัญหาความเดือดร้อนของประชาชน
ทั้งนี้ รมว.ทส. ได้กล่าวนําการประกาศเจตนารมณ์ ว่า "จะประพฤติปฏิบัติตนด้วยความซื่อสัตย์สุจริต ไม่กระทําการทุจริต จะยึดมั่นในความยุติธรรม ถือประโยชน์ส่วนรวม มากกว่าประโยชน์ส่วนตน จักปกป้องเทิดทูนสถาบันชาติ ศาสนา พระมหากษัตริย์ และเจริญรอยตามเบื้องพระยุคลบาทพระบาทสมเด็จพระเจ้าอยู่หัวด้วยจิตอาสา พร้อมทําความดีด้วยหัวใจ”
ในการนี้ ทส. ได้กําหนดมาตรการ 3 ป. 1 ค. (ปลุกจิตสํานึก ป้องกัน ปราบปรามและสร้างเครือข่าย) รวมถึงกําหนดจัดกิจกรรม “ทส. สุขใจ ธรรมะนําทาง ห่างไกลทุจริต” เพื่อกล่อมเกลาจิตใจด้วยธรรมะ ปลุกจิตสํานึกแห่งคุณธรรมและความดี จํานวน 3 ครั้ง ซึ่งครั้งที่ 1 จะจัดขึ้นในวันที่ 5 มกราคม 2564 โดยนิมนต์พระราชธรรมนิเทศ (พระพยอม กลฺยาโณ) มาแสดงธรรมเทศนาการต่อต้านการทุจริต ในวันดังกล่าวด้วย
รัฐบาลไทย-ข่าวทำเนียบรัฐบาล-นฤมล-ธรรมนัส ควงคู่ช่วยเหลือผู้ถูกน้ำท่วมภาคใต้
วันพุธที่ 9 ธันวาคม 2563
นฤมล-ธรรมนัส ควงคู่ช่วยเหลือผู้ถูกน้ําท่วมภาคใต้
นฤมล-ธรรมนัส  จัดแพ็คคู่ ลุยช่วยเหลือผู้ประสบภัยน้ําท่วมนครศรีธรรมราชและสุราษฎร์ธานี รับฟังปัญหา ความต้องการความช่วยเหลือหลังน้ําลด พร้อมมอบถุงยังชีพกว่า 1,000 ชุด แก่ผู้ประสบภัย สร้างขวัญและกําลังใจสู่ชาวใต้
วันที่ 9 ธันวาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน และร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ นําทีมคณะเจ้าหน้าที่มอบถุงยังชีพกว่า 1,000 ชุด ช่วยเหลือผู้ประสบภัยน้ําท่วมภาคใต้ในพื้นที่ จ.นครศรีธรรมราช และ จ.สุราษฎร์ธานี พร้อมรับฟังปัญหาและความต้องการความช่วยเหลือหลังน้ําลด โดยเดินทางไปยังศูนย์พักพิงชั่วคราว ต.หูล่อง อ.ปากพนัง จ.นครศรีธรรมราช ให้กําลังใจและมอบถุงยังชีพแก่ผู้ประสบภัยน้ําท่วมในครั้งนี้ จํานวน 500 ชุด โดยมีนายไกรศร วิศิษฎ์วงศ์ ผู้ว่าราชการจังหวัดนครศรีธรรมราช และหัวหน้าส่วนราชการ ให้การต้อนรับและอํานวยความสะดวกในการลงพื้นที่ นอกจากนี้ ยังได้เยี่ยมชมและให้กําลังใจเจ้าหน้าที่ของสถาบันพัฒนาฝีมือแรงงาน 22 นครศรีธรรมราช จัดหน่วยบริการเคลื่อนที่ซ่อมแซมอุปกรณ์ไฟฟ้าภายในบ้านเพื่อบรรเทาความเดือดร้อนของผู้ประสบภัยน้ําท่วมอีกด้วย
สําหรับ อ.ปากพนัง เป็นพื้นที่รองรับน้ําจากตัวจังหวัดชั้นในก่อนไหลออกสู่แม่น้ําปากพนังและระบายออกสู่อ่าวไทย พบอุปสรรคในการระบายน้ําเนื่องจากมีน้ําทะเลหนุนสูงเป็นระยะ อย่างไรก็ตาม ทางจังหวัดนครศรีธรรมราชได้มอบหมายหน่วยงานที่เกี่ยวข้องเร่งระบายน้ําเพื่อบรรเทาความเดือดร้อนของประชาชน และจัดเป็นศูนย์พักพิงชั่วคราวให้แก่ประชาชนที่ประสบปัญหาน้ําท่วมบ้านเรือนที่ขาดที่พักอาศัยชั่วคราว
หลังจากนั้น รมช.แรงงาน และ รมช.เกษตรฯ ได้เดินทางพบปะกลุ่มเกษตรที่ประสบภัยน้ําท่วม ณ ที่ว่าการอําเภอกาญจนดิษฐ์ อ.กาญจนดิษฐ์ จ.สุราษฎร์ธานี โดยมีผู้ว่าราชการจังหวัด (นายวิชวุทย์ จินโต) และหัวหน้าส่วนราชการในจังหวัดสุราษฎร์ธานี ให้การต้อนรับ พร้อมมอบถุงยังชีพแก่ผู้สบภัยอีก 500 ชุด เสร็จแล้วเดินทางต่อไปยัง ชุมชนคลองไทรพัฒนาและชุมชนเพิ่มทรัพย์ ต.ไทรทอง อ.ชัยบุรี จ.สุราษฎร์ธานี เพื่อเยี่ยมชมการบริหารจัดการพื้นที่ของชุมชน โดย รมช.เกษตรฯ ได้มอบนโยบายและแนวทางการแก้ไขปัญหาที่ดินในพื้นที่ ส.ป.ก.ของชุมชนทั้ง 2 แห่ง ด้าน รมช.แรงงาน ได้กล่าวถึงการบูรณาการร่วมกันของกระทรวงแรงงานและกระทรวงเกษตรและสหกรณ์ ที่มีแนวทางการดําเนินงานไปในทิศทางเดียวกัน นั่นคือ ต้องการแก้ปัญหาให้แรงงานหลุดพ้นจากความยากจน มีความรู้ไปประกอบอาชีพและไม่เป็นหนี้
รมช.แรงงาน กล่าวต่อว่า ในกรณีที่แรงงานภาคเกษตรมีความต้องการหาความรู้เพิ่มเติม หรือต่อยอดด้านอาชีพ สามารถติดต่อหน่วยงานของกรมพัฒนาฝีมือแรงงาน กระทรวงแรงงานที่ตั้งอยู่ในพื้นที่ได้ ซึ่งมีหลายหลักสูตรที่เป็นด้านเทคโนโลยีและช่างฝีมือ รวมถึงงานศิลปะหัตกรรมที่สามารถต่อยอดองค์ความรู้ให้แก่แรงงานภาคการเกษตรได้ เช่น การขายสินค้าเกษตรผ่านออนไลน์ การออกแบบบรรจุภัณฑ์เพื่อเพิ่มมูลค่าสินค้า สําหรับด้านช่างฝีมือที่สามารถนําไปประกอบอาชีพส่วนตัวช่วงว่างจากฤดูกาล เช่น ช่างไฟฟ้า ช่างเครื่องปรับอากาศ ช่างซ่อมเครื่องยนต์เล็กเพื่อการเกษตร เป็นต้น นอกจากนี้ ยังมีเครือข่ายด้านแหล่งเงินทุน อาทิ ธนาคารออมสินที่จับมือกับบรรษัทประกันสินเชื่ออุตสาหกรรมขนาดย่อม (บสย.) ซึ่งทําหน้าที่ค้ําประกันการกู้ยืมอีกด้วย
รัฐบาลไทย-ข่าวทำเนียบรัฐบาล-‘รมช.มนัญญา’ เปิดงาน “วันดินโลก ปี 2563
วันพุธที่ 9 ธันวาคม 2563
‘รมช.มนัญญา’ เปิดงาน “วันดินโลก ปี 2563
‘รมช.มนัญญา’ เปิดงาน “วันดินโลก ปี 2563 รักษ์ปฐพี คืนชีวีที่หลากหลายให้ผืนดิน” จ.อุทัยธานี เพื่อน้อมรําลึกในพระมหากรุณาธิคุณ ในหลวงรัชกาลที่ 9
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวภายหลังเป็นประธานพิธีเปิดงานวันดินโลกปี2563 “Keep soil alive, protect soil biodiversity :รักษ์ปฐพีคืนชีวีที่หลากหลายให้ผืนดิน”พร้อมด้วยนายอัชฌาสุวรรณนิตย์รองอธิบดีกรมส่งเสริมสหกรณ์นางสาวอัญมณีถิรสุทธิ์รองอธิบดีกรมตรวจบัญชีสหกรณ์ดร.อาทิตย์เพ็ชรรัตน์ที่ปรึกษารัฐมนตรีช่วยว่าการกระทรวงเกษตรและสหกรณ์นายอลงกตวรกีรองผู้ว่าราชการจังหวัดอุทัยธานีหัวหน้าส่วนราชการประชาชนและเกษตรกรเข้าร่วมณสถานีพัฒนาที่ดินอุทัยธานีตําบลหนองพังค่าอําเภอเมืองอุทัยธานีจังหวัดอุทัยธานีเพื่อน้อมรําลึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรตลอดจนสร้างการรับรู้และตระหนักถึงความสําคัญของทรัพยากรดินและพระราชกรณียกิจเกี่ยวกับการพัฒนาและการอนุรักษ์ดินและน้ําให้เป็นที่รับรู้ในวงกว้างเพื่อสนับสนุนให้เกิดการจัดการทรัพยากรดินอย่างยั่งยืนต่อไป
ทั้งนี้องค์การสหประชาชาติได้มีมติเมื่อวันที่20ธันวาคม2556รับรองให้วันที่5ธันวาคมของทุกปีเป็นวันดินโลก(World Soil Day)ซึ่งประเทศสมาชิกองค์การสหประชาชาติกว่า200ประเทศจะจัดงานเฉลิมฉลองวันดินโลกพร้อมกันสืบเนื่องจากการที่พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรได้รับการถวายรางวัลนักวิทยาศาสตร์ดินเพื่อมนุษยธรรมจากสหภาพวิทยาศาสตร์ทางดินนานาชาติหรือIUSSเป็นพระองค์แรกของโลกทรงมีพระอัจฉริยะภาพด้านทรัพยากรดินและทรัพยากรธรรมชาติอื่นๆที่เกี่ยวกับการเกษตรโดยทรงให้ความสําคัญกับทรัพยากรดินและเพื่อสดุดีพระเกียรติคุณให้เป็นที่ประจักษ์ถึงวิสัยทัศน์พระราชกรณียกิจเกี่ยวกับการพัฒนาและอนุรักษ์ทรัพยากรดินอย่างยั่งยืนกระทรวงเกษตรฯโดยสถานีพัฒนาที่ดินอุทัยร่วมกับจังหวัดอุทัยธานีและหน่วยงานภาคเอกชนจึงได้กําหนดจัดงานวันดินโลกเพื่อน้อมรําลึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร
“การจัดนิทรรศการวันดินโลกปี2563ของจังหวัดอุทัยธานีในครั้งนี้เป็นการสร้างการรับรู้และตระหนักถึงความสําคัญของทรัพยากรดินและพระราชกรณียกิจเกี่ยวกับการพัฒนาและการอนุรักษ์ดินและน้ําให้เป็นที่รับรู้ในวงกว้างเพื่อสนับสนุนให้เกิดการจัดการทรัพยากรดินอย่างยั่งยืนต่อไปนอกจากนี้ยังต้องส่งเสริมสร้างความรู้ในการทําเกษตรอินทรีย์และเกษตรปลอดภัยเป็นการช่วยให้พื้นดินอุดมสมบูรณ์โดยภายในงานมีกิจกรรมและนิทรรศการที่น่าสนใจอาทินิทรรศการเฉลิมพระเกียรติพระบาทสมเด็จพระเจ้าอยู่หัวรัชกาลที่9สืบสานแนวพระราชดําริรักษาและต่อยอดนิทรรศการKeep soil alive, protect soil biodiversityรักษ์ปฐพีคืนชีวีที่หลากหลายให้ผืนดินตลอดจนนิทรรศการของหน่วยงานต่างๆที่เกี่ยวข้อง”รมช.เกษตรฯกล่าว
ในการนี้ รมช.มนัญญาร่วมเปิดป้ายโครงการ1ตําบล1กลุ่มทฤษฎีใหม่รวมทั้งมอบบัตรดินดีต้นแบบและมอบปุ๋ยหมักและผลิตภัณฑ์สารเร่งซุปเปอร์พด.ให้กับเกษตรกรจากนั้นเปิดป้ายแปลงสาธิตเกษตรทฤษฎีใหม่ต้นแบบกิจกรรมปล่อยปลาก่อนเดินพบปะเกษตรกรและเยี่ยมชมนิทรรศการเฉลิมพระเกียรติพระบาทสมเด็จพระเจ้าอยู่หัวรัชกาลที่9สืบสานแนวพระราชดําริรักษาและต่อยอดนิทรรศการKeep soil alive, protect soil biodiversityรักษ์ปฐพีคืนชีวีที่หลากหลายให้ผืนดินและนิทรรศการของหน่วยงานในสังกัดกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-รมว.ยุติธรรม แถลงข่าวเปิดตัวแอป "U-NAI" (อยู่ไหน) ให้ประชาชนเข้าถึงข้อมูลคนหายได้อย่างรวดเร็ว
วันพุธที่ 9 ธันวาคม 2563
รมว.ยุติธรรม แถลงข่าวเปิดตัวแอป "U-NAI" (อยู่ไหน) ให้ประชาชนเข้าถึงข้อมูลคนหายได้อย่างรวดเร็ว
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ แถลงข่าวเปิดตัวแอปพลิเคชัน U-NAI (อยู่ไหน)
ในวันพุธที่ ๙ ธันวาคม ๒๕๖๓ เวลา ๐๙.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ แถลงข่าวเปิดตัวแอปพลิเคชัน U-NAI (อยู่ไหน) โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะผู้บริหารส่วนราชการในสังกัด รวมถึงสื่อมวลชน เข้าร่วม ณ ห้องรับรอง ชั้น ๒ อาคารที่ทําการกระทรวงยุติธรรมแห่งใหม่ ถนนแจ้งวัฒนะ กรุงเทพฯ
นายสมศักดิ์ฯ กล่าวว่า กระทรวงยุติธรรม มีหน้าที่ในการอํานวยความเป็นธรรมแก่ประชาชน โดยต้องการให้ประชาชนเข้าถึงกระบวนการยุติธรรมอย่างเสมอภาค เท่าเทียม โดยการคุ้มครองสิทธิและเสรีภาพของประชาชน ลดความเหลื่อมล้ําในสังคม ซึ่งส่วนหนึ่งของการคุ้มครองสิทธิและเสรีภาพของประชาชนคือ กรณีที่มีคนหาย คนนิรนาม หรือศพนิรนาม สังคมมีคําถามว่ามีการติดตามคนหายอย่างไร หรือมีหน่วยงานใดรับผิดชอบ หรือกรณีคนหาย ถูกฆาตกรรม และถูกลักพาตัว และพบศพในพื้นที่ที่ญาติไม่ทราบ และผู้ที่พบก็ไม่ทราบว่าเป็นใคร อีกทั้งสภาพของศพไม่สามารถบ่งบอกเพศและบอกไม่ได้ว่าเป็นใครทําให้ยากต่อการสืบสวนติดตามผู้ที่ถูกฆาตกรรม ดังนั้น การพัฒนาระบบแอปพลิเคชัน "U-NAI" ถือเป็นกลไกที่มีมาตรฐานทําให้ประชาชนสามารถเข้าถึงข้อมูลคนหาย และเข้าถึงงานบริการของภาครัฐได้อย่างเสมอภาค เท่าเทียม โดยสามารถค้นหาคนหาย แจ้งคนหายได้ด้วยตัวเอง รวมทั้งยังสามารถแชร์ภาพและข้อมูลของคนหายไปยังสื่อสังคมออนไลน์ และติดตามสถานะคดีได้ตลอดเวลาด้วย
นายสมศักดิ์ฯ กล่าวเพิ่มเติมว่า ที่ผ่านมาสถาบันนิติวิทยาศาสตร์ กระทรวงยุติธรรม ได้รับแจ้งคนสูญหาย จํานวน ๓,๑๗๐ ราย คนนิรนาม จํานวน ๑,๕๐๒ ราย และศพนิรนาม จํานวน ๕,๓๖๐ ศพ ซึ่งแอปพลิเคชัน "U-NAI" จะช่วยติดตามคนหายได้ เช่น กรณีนายสยาม ธีรวุฒิ นายสุรชัย ด่านวัฒนานุสรณ์ และนายวันเฉลิม สัตย์ศักดิ์สิทธิ์ นักกิจกรรมทางการเมืองที่หายตัวไป ขณะนี้ไม่ทราบว่าหายที่ไหน อย่างไร โดยสถาบันนิติวิทยาศาสตร์ได้มีการเก็บข้อมูลต่าง ๆ จากผู้ที่เกี่ยวข้องไว้เรียบร้อยแล้ว ซึ่งจะใช้แอป "U-NAI" เป็นข้อมูลในการติดตามจนกว่าจะพบ
อย่างไรก็ตาม นายสมศักดิ์ฯ กล่าวต่อว่า กระทรวงยุติธรรมต้องการพัฒนางานด้านต่าง ๆ เพื่อให้ประชาชนทุกคนสามารถเข้าถึงกระบวนการยุติธรรได้อย่างเสมอภาค เท่าเทียม และสะดวกมากยิ่งขึ้น ทั้งนี้การพัฒนาแอปพลิเคชั่น "U-NAI" จะมีการออกกฎหมายเพิ่มเติมเพื่อรองรับการทํางาน ซึ่งจากการทดลองใช้งานก็มีผลในระดับที่น่าพอใจ โดยวันนี้กระทรวงยุติธรรมได้เปิดใช้งาน "U-NAI" อย่างเป็นทางการ ซึ่งประชาชนทุกคนสามารถดาวน์โหลดแอปพลิเคชั่น "U-NAI" (อยู่ไหน) ได้แล้ววันนี้ที่ Google Play และ App Store
************************
รัฐบาลไทย-ข่าวทำเนียบรัฐบาล-กสร. สร้างมืออาชีพช่วยขับเคลื่อนภารกิจการคุ้มครองแรงงาน ให้บรรลุเป้าหมายยุทธศาสตร์ชาติ
วันพุธที่ 9 ธันวาคม 2563
กสร. สร้างมืออาชีพช่วยขับเคลื่อนภารกิจการคุ้มครองแรงงาน ให้บรรลุเป้าหมายยุทธศาสตร์ชาติ
กสร. พัฒนาความรู้ และทักษะให้เจ้าหน้าที่ผู้ปฏิบัติงานด้านแผนงานช่วยให้เป็นมืออาชีพในการกําหนดแผนงาน โครงการ และกิจกรรมการจัดการปัญหาแรงงานต่างด้าว และการค้ามนุษย์ด้านแรงงาน ขับเคลื่อนภารกิจการคุ้มครองแรงงานให้สอดคล้อง และบรรลุเป้าหมายยุทธศาสตร์ชาติ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า รัฐมนตรีว่าการกระทรวงแรงงาน นายสุชาติ ชมกลิ่น ให้ความสําคัญกับการพัฒนาทรัพยากรมนุษย์เป็นอย่างยิ่ง เพราะถือเป็นกลไกในการขับเคลื่อนภารกิจตามนโยบายของกระทรวงแรงงานให้บรรลุผลสําเร็จได้ ภารกิจด้านการคุ้มครองแรงงานที่ส่งผลให้ลูกจ้างทั้งแรงงานไทย และแรงงานข้ามชาติให้ได้รับสิทธิประโยชน์ตามกฎหมาย และมีคุณภาพชีวิตที่ดีได้นั้น ย่อมมาจากการขับเคลื่อนของบุคลากรที่มีความรู้ ความเข้าใจในหลักการเขียนแผนงานโครงการให้เชื่อมโยงกับ แผนแม่บทภายใต้ยุทธศาสตร์ชาติ แผนการปฏิรูปประเทศ และแผนอื่น ๆ ที่เกี่ยวข้อง รวมไปถึงนโยบายต่าง ๆ ทั้งของรัฐบาลและกระทรวงแรงงาน นอกจากนี้ยังต้องมีความรู้ ความเข้าใจในหลักเกณฑ์และแนวทางการจัดทํางบประมาณ เพื่อให้สอดคล้องกับแผนงาน โครงการ และกิจกรรมที่จะดําเนินการ
อธิบดี กสร. กล่าวเพิ่มเติมว่า กรมได้จัดโครงการประชุมเชิงปฏิบัติการการจัดการปัญหาแรงงานต่างด้าว และการค้ามนุษย์ด้านแรงงานให้สอดคล้องกับยุทธศาสตร์ขึ้น โดยให้เจ้าหน้าที่ผู้ปฏิบัติงานด้านแผนงานของกรม มาพัฒนาความรู้ ทักษะ เพิ่มสมรรถนะให้เป็นมืออาชีพในการเขียนโครงการขับเคลื่อนภารกิจด้านคุ้มครองแรงงานเพื่อให้หน่วยปฏิบัตินําไปดําเนินการให้บรรลุเป้าหมายตามยุทธศาสตร์ชาติ ที่มุ่งหวังให้ประเทศไทยปราศจากการใช้แรงงานเด็กในรูปแบบที่เลวร้าย และการค้ามนุษย์ด้านแรงงานทุกรูปแบบ
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทางการยื่นข้อเสนอต่อหน่วยงานของรัฐของผู้ประกอบการงานก่อสร้างที่ได้ขึ้นทะเบียนไว้กับกรมบัญชีกลาง และการกำหนดคุณสมบัติผู้มีสิทธิเข้ายื่นข้อเสนอต่อหน่วยงานของรัฐ
วันพุธที่ 9 ธันวาคม 2563
กรมบัญชีกลางกําหนดแนวทางการยื่นข้อเสนอต่อหน่วยงานของรัฐของผู้ประกอบการงานก่อสร้างที่ได้ขึ้นทะเบียนไว้กับกรมบัญชีกลาง และการกําหนดคุณสมบัติผู้มีสิทธิเข้ายื่นข้อเสนอต่อหน่วยงานของรัฐ
ตามที่คณะกรรมการราคากลางและขึ้นทะเบียนผู้ประกอบการประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐนั้น และเพื่อให้หน่วยงานของรัฐถือปฏิบัติในแนวทางเดียวกัน
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะกรรมการราคากลางและขึ้นทะเบียนผู้ประกอบการ ได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ นั้น และเพื่อให้หน่วยงานของรัฐถือปฏิบัติในแนวทางเดียวกัน กรมบัญชีกลางจึงได้กําหนดแนวทางการยื่นข้อเสนอต่อหน่วยงานของรัฐของผู้ประกอบการงานก่อสร้างที่ได้ขึ้นทะเบียนไว้กับกรมบัญชีกลางและการกําหนดคุณสมบัติผู้มีสิทธิเข้ายื่นข้อเสนอต่อหน่วยงานของรัฐ สําหรับผู้ประกอบการงานก่อสร้างที่ได้ขึ้นทะเบียนไว้กับกรมบัญชีกลาง โดยมีรายละเอียด ดังนี้
คุณสมบัติของผู้ประกอบการงานก่อสร้างที่สามารถยื่นข้อเสนอต่อหน่วยงานของรัฐ
1. ประเภทคุณสมบัติทั่วไปและคุณสมบัติเฉพาะ ผู้ประกอบการงานก่อสร้างมีสิทธิเป็นผู้ยื่นข้อเสนอต่อหน่วยงานของรัฐได้ทุกแห่ง ยกเว้นหน่วยงานของรัฐ จํานวน 6 แห่ง ได้แก่ กรมทางหลวง กรมทางหลวงชนบท กรมชลประทาน กรมโยธาธิการและผังเมือง กรมทรัพยากรน้ํา และกรมเจ้าท่า
2. ประเภทคุณสมบัติทั่วไป คุณสมบัติเฉพาะ และคุณสมบัติเฉพาะอื่น ๆ ผู้ประกอบการงานก่อสร้างมีสิทธิเป็นผู้ยื่นข้อเสนอต่อหน่วยงานของรัฐได้ทุกแห่ง รวมทั้งหน่วยงานของรัฐ จํานวน 6 แห่ง ตามข้อ 1
วิธีการยื่นข้อเสนอต่อหน่วยงานของรัฐ
1. วิธีประกวดราคาอิเล็กทรอนิกส์ (e-bidding) ในกรณีที่ผู้ประกอบการงานก่อสร้างมีใบทะเบียนฯ ตรงตามสาขางานก่อสร้างที่หน่วยงานของรัฐกําหนดในการจัดซื้อจัดจ้างครั้งนั้น ระบบจัดซื้อจัดจ้างภาครัฐด้วยอิเล็กทรอนิกส์ (e-GP) จะแนบใบทะเบียนดิจิทัล (Digital Certificate) ของผู้ประกอบการในสาขางานนั้นให้โดยอัตโนมัติ ซึ่งผู้ประกอบการไม่ต้องแนบไฟล์ (File) ใบทะเบียนฯ ประกอบการยื่นข้อเสนอแต่อย่างใด
2. วิธีสอบราคา วิธีคัดเลือก และวิธีเฉพาะเจาะจง ผู้ประกอบการงานก่อสร้างสามารถสั่งพิมพ์ใบทะเบียนฯ ในระบบ e-GP ตามสาขางานก่อสร้างที่หน่วยงานของรัฐกําหนดในการจัดซื้อจัดจ้างครั้งนั้น เพื่อนําไปยื่นข้อเสนอต่อหน่วยงานของรัฐ
3. กรณีผู้ประกอบการงานก่อสร้างที่ประสงค์จะยื่นข้อเสนอต่อหน่วยงานของรัฐในนามกิจการร่วมค้า จะต้องมีคุณสมบัติของผู้เข้าร่วมค้าหลักเป็นผู้ประกอบการที่ขึ้นทะเบียนตรงตามสาขา และชั้นของงานก่อสร้างที่หน่วยงานของรัฐกําหนดในการจัดซื้อจัดจ้างครั้งนั้น
“สําหรับรายละเอียดขั้นตอนการดําเนินการของหน่วยงานของรัฐ และการกําหนดคุณสมบัติผู้มีสิทธิเข้ายื่นข้อเสนอและการนําใบทะเบียนฯ ไปยื่นข้อเสนอต่อหน่วยงานของรัฐ นั้น สามารถ Download ได้ที่ www.gprocurement.go.th หัวข้อคู่มือ/คู่มือสําหรับหน่วยงานของรัฐ/ขั้นตอนการจัดซื้อจัดจ้างในระบบ e-GP ส่วนผู้ประกอบการงานก่อสร้าง Download ได้ที่ หัวข้อคู่มือ/คู่มือสําหรับผู้ค้ากับภาครัฐ/คู่มือการขึ้นทะเบียนผู้ประกอบการ งานก่อสร้าง หรือ Download ได้ที่ CGD Application และหากมีข้อสงสัยสามารถสอบถามข้อมูลเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-จ่ายอีก! ส่วนต่างช่วยชาวนา จุรินทร์ ประกาศเกณฑ์กลางข้าวงวดที่ 5 พบข้าวหอมมะลิได้รับชดเชยสูงสุดกว่า 38,700 บาท ชาวนาได้โชคจากข้าวทั้ง 5 ชนิด
วันพุธที่ 9 ธันวาคม 2563
จ่ายอีก! ส่วนต่างช่วยชาวนา จุรินทร์ ประกาศเกณฑ์กลางข้าวงวดที่ 5 พบข้าวหอมมะลิได้รับชดเชยสูงสุดกว่า 38,700 บาท ชาวนาได้โชคจากข้าวทั้ง 5 ชนิด
จ่ายอีก! ส่วนต่างช่วยชาวนา จุรินทร์ ประกาศเกณฑ์กลางข้าวงวดที่ 5 พบข้าวหอมมะลิได้รับชดเชยสูงสุดกว่า 38,700 บาท ชาวนาได้โชคจากข้าวทั้ง 5 ชนิด
9 ธันวาคม 2563
เวลา 9.30 น.นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ ให้แจ้งชาวนาหรือเกษตรกรผู้ปลูกข้าวกรณีประกาศกระทรวงพาณิชย์ล่าสุด ตามที่คณะรัฐมนตรีมีมติ เมื่อวันที่ 1 ธ.ค. 63 อนุมัติให้ปรับเพิ่มกรอบวงเงินโครงการจากที่อนุมัติไว้เบื้องต้น จํานวน 18,096 ล้านบาท เพิ่มเติมอีก 28,711 ล้านบาท เป็น 46,807 ล้านบาท
ดังนั้นสําหรับเกษตรกรที่แจ้งวันที่คาดว่าเก็บเกี่ยวในช่วงวันที่ 15 - 29 พ.ย.2563 (งวดที่ 2 บางส่วน งวดที่ 3, 4) ซึ่งยังไม่ได้รับเงินชดเชย จํานวน 2.22 ล้านครัวเรือน ขอแจ้งให้ทราบว่า ธ.ก.ส.จะโอนเงินให้เกษตรกรกลุ่มดังกล่าวเป็นเงิน จํานวน 20,218 ล้านบาท ในวันนี้ คือ วันที่ 9 ธ.ค. 2563
ส่วนงวด ที่ 5 จะโอนประมาณวันจันทร์ 14 ธันวาคม 2563 เนื่องจากประชุมอนุเกณฑ์กลางอ้างอิงประชุมเมื่อวันที่ 7 ธันวาคม 2563 แล้ว ธ.ก.ส. จะโอนเงินใน 3 วันทําการหลังจากประชุม ซึ่งคาดว่าจะเป็นสัปดาห์หน้า โดยประกาศกระทรวงพาณิชย์เรื่องกําหนดราคาเกณฑ์กลางอ้างอิงโครงการประกันรายได้เกษตรกรผู้ปลูกข้าวปี 2563 / 2564 งวดที่ 5 สําหรับเกษตรกรที่เก็บเกี่ยวระหว่างวันที่ 30 พฤศจิกายนถึง 6 ธันวาคม 2563 ราคาเกณฑ์กลางต่อตันช่วงนี้คือ เข้าหอมมะลิ 12,232.86 บาท ข้าวเปลือกหอมมะลินอกพื้นที่ 11,726 .91 บาท ข้าวเปลือกเจ้า 9,189.93 บาท ข้าวเปลือกหอมปทุมธานี 10,079.73 บาทข้าวเปลือกเหนียว 11,213.54 บาท
เนื่องจากข้าวเปลือกหอมมะลิ ประกันรายได้ตันละ 15,000 บาท ครัวเรือนละไม่เกิน 14 ตัน ได้ส่วนต่างตันละ 2,767 บาท จึงได้รับชดเชยสูงสุดครัวเรือนละ 38,739 บาท ข้าวเปลือกหอมมะลินอกพื้นที่ ประกันรายได้ตันละ 14,000 บาท ครัวเรือนละไม่เกิน 16 ตัน ได้ส่วนต่างตันละ 2,273 บาทได้รับชดเชยสูงสุดครัวเรือนละ 36,369 บาท ข้าวเปลือกเจ้า ประกันรายได้ตันละ 10,000 บาท ครัวเรือนละไม่เกิน 30 ตัน ได้ส่วนต่างตันละ 810 บาท ได้รับชดเชยสูงสุดครัวเรือนละ 24,302 บาท ข้าวเปลือกหอมปทุมธานี ประกันรายได้ตันละ 11,000 บาท ครัวเรือนละไม่เกิน 25 ตัน ได้ส่วนต่างตันละ 920 บาท ได้รับชดเชยสูงสุดครัวเรือนละ 23,006 บาท และ ข้าวเหนียวประกันรายได้ตันละ 12,000 บาท ครัวเรือนละไม่เกิน 16 ตัน ได้ส่วนต่างตันละ 786 บาท จะได้รับชดเชยสูงสุดครัวเรือนละ 12,583 บาท
" ทั้งนี้ชาวนาจะได้ส่วนต่างจํานวนเท่าใดขึ้นอยู่กับปริมาณการแจ้งปลูกไว้ตอนขึ้นทะเบียนและการจ่ายก็ไม่เกินจํานวนตันที่รัฐระบุไว้ สําหรับงวดนี้มีเกษตรกรได้รับชดเชยตามข้อมูลที่ลงทะเบียนกับกรมส่งเสริมการเกษตร จํานวน 300,227 ครัวเรือน สําหรับประกันรายได้ชานนา หรือประกันรายได้ผู้ปลูกข้าวปี 2 นี้นั้น เริ่มจ่ายส่วนต่างมาร่วมเดือนแล้ว โดยงวดที่1 จ่ายเมื่อวันที่ 9 พฤศจิกายน 2563 มาแล้วจากนั้นทะยอยจ่ายทุกสัปดาห์และเริ่มจ่ายหลังจากเก็บเกี่ยวตามเวลาเก็บเกี่ยวที่ไว้ " ที่ปรึกษารัฐมนตรีว่าการกระทรวงพาณิชย์ กล่าว
รัฐบาลไทย-ข่าวทำเนียบรัฐบาล-กรมการจัดหางาน กำหนดส่งแรงงานไทยกว่าพันคน ทำงานภาคเกษตร รัฐอิสราเอลส่งท้ายปี 63
วันพุธที่ 9 ธันวาคม 2563
กรมการจัดหางาน กําหนดส่งแรงงานไทยกว่าพันคน ทํางานภาคเกษตร รัฐอิสราเอลส่งท้ายปี 63
วันที่ 9 ธันวาคม 2563 กรมการจัดหางาน จัดส่งแรงงานไทย จํานวน 264 คน เดินทางไปทํางานภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (Thailand-Israel Cooperation on the Placement of Workers:TIC)”
เตรียมทยอยเดินทางภายในสิ้นปีนี้อีกกว่า 800 คน ตามเป้าหมายที่ตั้งไว้หลังสถานการณ์การแพร่ระบาดของโรคโควิด-19 คลี่คลาย ทั้งสิ้น 2,000 คน
นายสุชาติ พรชัยวิเศษกุล อธิบดีกรมการจัดหางาน เผย รัฐบาลอิสราเอลได้แจ้งความต้องการให้แรงงานไทยไปทํางานภาคเกษตร จํานวน 2,000 คน โดยกรมการจัดหางานได้เริ่มจัดส่งแรงงานไทยไปทํางานภาคเกษตรฯตั้งแต่ปลายเดือนกันยายนที่ผ่านมาจนถึงปัจจุบัน มีแรงงานเดินทางไปแล้ว จํานวน 858 คน และวันนี้จะมีแรงงานเดินทางไปอีก 264 คน ณ ท่าอากาศยานสุวรรณภูมิ ด้วยเที่ยวบินเช่าเหมาลําพิเศษ สายการบิน El Al Israel Airlines เที่ยวบินที่ LY 082 ออกเดินทางจากประเทศไทยเวลา 09.20 น. และมีกําหนดถึงปลายทางกรุงเทลอาวีฟเวลา 15.00 น.ตามเวลาท้องถิ่น และเตรียมทยอยเดินทางไปอีกในวันที่ 17 และ 24 ธันวาคม 2563 ประมาณ 800 คน
อธิบดีกรมการจัดหางาน กล่าวว่า รัฐมนตรีว่าการกระทรวงแรงงาน นายสุชาติ ชมกลิ่น ให้ความสําคัญกับการส่งแรงงานไทยไปทํางานต่างประเทศเป็นอย่างยิ่ง เนื่องจากถือว่าแรงงานที่เดินทางไปทํางานต่างประเทศ เป็นผู้นํารายได้เข้าสู่ประเทศ เป็นกลไกสําคัญในการขับเคลื่อนเศรษฐกิจ รวมทั้งยังสามารถนําทักษะประสบการณ์การทํางานที่ได้กลับมาพัฒนาประเทศ โดยเฉพาะในช่วงเวลาที่ทั่วโลกพบความยากลําบากจากสถานการณ์การแพร่ระบาดของโรคโควิด – 19 ยิ่งย้ําให้เห็นว่าแรงงานไทยมีทักษะเป็นที่ต้องการ รวมทั้งประเทศไทยมีนโยบายการบริหารจัดการโรคโควิด-19 เป็นที่ยอมรับจากนานาประเทศ
สําหรับโครงการ “ความร่วมมือไทย – อิสราเอลเพื่อการจัดหางาน” (Thailand-Israel Cooperation on the Placement of Workers : TIC) มีระยะเวลาการจ้างงาน 2 ปีแต่ไม่เกิน 5 ปี 3 เดือน ทั้งนี้ ขึ้นอยู่กับการต่ออายุใบอนุญาตการจ้างแรงงานต่างชาติของนายจ้างและวีซ่าการทํางาน ตามข้อกําหนดของกฎหมายรัฐอิสราเอล โดยคนหางานจะได้รับเงินเดือนขั้นต่ําก่อนหักภาษีเดือนละ 5,300 เชคเกลอิสราเอล หรือประมาณ 48,073 บาท (ขึ้นอยู่กับอัตราแลกเปลี่ยนในขณะนั้น)
ทั้งนี้ ผู้สนใจเดินทางไปทํางานในรัฐอิสราเอลสามารถติดตามข่าวสารได้ที่เว็บไซต์ www.doe.go.th/overseas และสอบถามรายละเอียดเพิ่มเติมเกี่ยวกับการเดินทางไปทํางานในต่างประเทศได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-จ่ายแล้ว! จุรินทร์ เผย ครม.เห็นชอบ โอนเงินส่วนต่าง “ยางพารา” ทั้งบัตรเขียว-บัตรสีชมพู 1.3 ล้านรายทั่วประเทศ  เริ่ม 11 ธ.ค. นี้
วันพุธที่ 9 ธันวาคม 2563
จ่ายแล้ว! จุรินทร์ เผย ครม.เห็นชอบ โอนเงินส่วนต่าง “ยางพารา” ทั้งบัตรเขียว-บัตรสีชมพู 1.3 ล้านรายทั่วประเทศ  เริ่ม 11 ธ.ค. นี้
จ่ายแล้ว! จุรินทร์ เผย ครม.เห็นชอบ โอนเงินส่วนต่าง “ยางพารา” ทั้งบัตรเขียว-บัตรสีชมพู 1.3 ล้านรายทั่วประเทศ  เริ่ม 11 ธ.ค. นี้
8 ธันวาคม 2563 เวลา 13.00 น. ที่ ตึกสันติไมตรี ทําเนียบรัฐบาล
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ ให้สัมภาษณ์ถึงประเด็น ประกันรายได้ยางพารา ซึ่งมีเกษตรกรได้สอบถามมาเป็นระยะเวลาหนึ่งแล้ว ว่าสําหรับผู้ถือบัตรสีชมพูจะสามารถได้รับเงินส่วนต่างหรือไม่นั้น วันนี้ที่ประชุมคณะรัฐมนตรี (ครม.) ได้ให้ความเห็นชอบตามที่กระทรวงเกษตรและสหกรณ์ได้เสนอ ซึ่งมีผลชัดเจนแล้วว่า ผู้ที่จะได้รับเงินส่วนต่างจะมีทั้งเกษตรกรชาวสวนยางที่ถือบัตรสีเขียว และที่ถือบัตรสีชมพูด้วย โดยผู้ถือบัตรสีเขียวมีประมาณ 9.6 แสนราย ส่วนผู้ถือบัตรสีชมพู จะมีประมาณ 3.4 แสนราย รวมแล้วจะมีเกษตรกรชาวสวนยางที่จะได้รับเงินส่วนต่างประมาณ 1.3 ล้านรายทั่วประเทศจากทุกภาค
การจ่ายเงินส่วนต่างจะแบ่งเป็น 6 งวด เดือนละ 1 งวด โดยจะเริ่มจ่ายเงินส่วนต่างงวดแรกในวันที่ 11 ธันวาคมนี้ ส่วนเงินส่วนต่างที่ได้มีการคํานวนออกมาสําหรับงวดแรกนั้นก็จะเป็นดังนี้ คือ น้ํายางข้น จะมีเงินส่วนต่าง กก.ละ 4.14 บาท ยางก้อนถ้วย ได้ กก.ละ 3.19 บาท ส่วนยางแผ่นดิบ จะไม่มีเงินส่วนต่างเพราะขณะนี้ราคายางแผ่นดิบทะลุเลย 60 บาทเลยเพดานประกันรายได้ไปแล้ว โดยราคาที่เป็นทางการเมื่อวานนี้ ยางแผ่นดิบชั้น 3 กก.ละ 65 บาท ชาวสวนได้ประโยชน์
สําหรับภาพรวมทั้งหมดของเงินส่วนต่างงวดแรกรวม 1,789 ล้านบาท ซึ่งราคายางในปัจจุบันถือว่ากระเตื้องดีขึ้นมาก เมื่อเปรียบเทียบกับปีที่แล้ว เพราะปีที่ผ่านมา ราคายางแผ่นดิบโดยเฉลี่ย กก.ละ 40 บาท แต่ช่วงเวลานี้มีราคาทรงตัวมาหลายสัปดาห์แล้ว โดยเพิ่มขึ้นเป็น กก.ละ 60 กว่าบาท ส่วนราคาน้ํายาง กก.ละ 55-57 บาท ยางก้อนถ้วยราคาวานนี้ กก.ละ 21.25 บาท บางช่วงมีราคา 22-23 บาท ซึ่งถือว่าราคายางในช่วงหลายสัปดาห์ที่ผ่านมาอยู่ในเกณฑ์ที่ดีมาก
อย่างไรก็ตาม การยางแห่งประเทศไทยรายงานว่า รองนายกรัฐมนตรีและรัฐมนตรีว่าการกระทรวงพาณิชย์จะ Kick off จ่ายเงินส่วนต่างพร้อมกันทั่วประเทศในวันที่ 11 ธันวาคม 2563 เวลา 10.30 น.โดยจะมีการจัดงานที่อําเภอท้ายเหมืองจังหวัดพังงา ด้วย ทั้งนี้เพื่อกระตุ้นการรับรู้ประชาชนและเกษตรกรชาวสวนยาง
รัฐบาลไทย-ข่าวทำเนียบรัฐบาล-รมว.วธ.เป็นประธานพิธีเปิดนิทรรศการ “ศิลปกรรมสมัยรัชกาลที่ ๙”
วันศุกร์ที่ 18 ธันวาคม 2563
รมว.วธ.เป็นประธานพิธีเปิดนิทรรศการ “ศิลปกรรมสมัยรัชกาลที่ ๙”
รมว.วธ.เป็นประธานพิธีเปิดนิทรรศการ “ศิลปกรรมสมัยรัชกาลที่ ๙”
วันที่ ๑๗ ธันวาคม ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเปิดนิทรรศการ “ศิลปกรรมสมัยรัชกาลที่ ๙” โดยมี นางศศิฑอณร์ สุวรรณมณี ผู้ตรวจราชการกระทรวงวัฒนธรรม นายประทีป เพ็งตะโก อธิบดีกรมศิลปากร ผู้บริหาร ข้าราชการ เจ้าหน้าที่กระทรวงวัฒนธรรม ศิลปินแห่งชาติ แขกผู้มีเกียรติ และสื่อมวลชน เข้าร่วมพิธี ณ อาคารนิทรรศการ ๓ พิพิธภัณฑสถานแห่งชาติ หอศิลป ถนนเจ้าฟ้า กรุงเทพฯ ทั้งนี้ กระทรวงวัฒนธรรม โดยกรมศิลปากร จัดนิทรรศการ “ศิลปกรรมสมัยรัชกาลที่ ๙” โดยจัดแสดงผลงานชิ้นเยี่ยมของศิลปินชั้นครู ศิลปินแห่งชาติ และศิลปินที่มีชื่อเสียงของไทย อาทิ เฟื้อ หริพิทักษ์, พิมาน มูลประมุข, ชิต เหรียญประชา, จํารัส เกียรติก้อง, บัณจบ พลาวงศ์ โดยเป็นผลงานที่อยู่ในความครอบครองของพิพิธภัณฑสถานแห่งชาติ หอศิลป และผลงานที่ได้รับความอนุเคราะห์ให้ยืม รวมถึงผลงานที่ได้รับมอบจากหน่วยงาน องค์กร และบุคคล รวมถึงศิลปิน จํานวน ๘๒ ชิ้น นํามาจัดแสดงในส่วนห้องนิทรรศการที่ได้รับการปรับปรุงใหม่ตามมาตรฐานสากล โดยเปิดให้เข้าชมตั้งแต่บัดนี้เป็นต้นไป วันพุธ – วันอาทิตย์ เวลา ๐๙.๐๐ – ๑๖.๐๐ น. ณ อาคารนิทรรศการ ๓ พิพิธภัณฑสถานแห่งชาติ หอศิลป ถนนเจ้าฟ้า เขตพระนคร กรุงเทพฯ
รัฐบาลไทย-ข่าวทำเนียบรัฐบาล-รมช.สาธิต ชวนเที่ยว “แม่ฮ่องสอนปลอดภัย ไปได้ทุกที่”
วันศุกร์ที่ 18 ธันวาคม 2563
รมช.สาธิต ชวนเที่ยว “แม่ฮ่องสอนปลอดภัย ไปได้ทุกที่”
รัฐมนตรีช่วยว่าการกระทรวงสาธารณสุข ชวนคนไทยเที่ยวปีใหม่ รับอากาศเย็น “แม่ฮ่องสอนปลอดภัย เที่ยวได้ทุกที่” ไม่พบผู้ติดเชื้อ 261 วัน ย้ําระบบสาธารณสุขมีความพร้อม ตรวจคัดกรองเชิงรุกกลุ่มเสี่ยง ขอประชาชนการ์ดไม่ตก
รัฐมนตรีช่วยว่าการกระทรวงสาธารณสุข ชวนคนไทยเที่ยวปีใหม่ รับอากาศเย็น “แม่ฮ่องสอนปลอดภัย เที่ยวได้ทุกที่” ไม่พบผู้ติดเชื้อ 261 วัน ย้ําระบบสาธารณสุขมีความพร้อม ตรวจคัดกรองเชิงรุกกลุ่มเสี่ยง ขอประชาชนการ์ดไม่ตก
วันนี้ (18 ธันวาคม 2563) ที่โรงพยาบาลศรีสังวาลย์ จ.แม่ฮ่องสอน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และนายแพทย์ธงชัย เลิศวิไลรัตนพงศ์ หัวหน้าผู้ตรวจราชการกระทรวงสาธารณสุข และคณะ ตรวจเยี่ยมความพร้อมดูแลประชาชนในสถานการณ์โรคโควิด 19 จังหวัดแม่ฮ่องสอน
ดร.สาธิตกล่าวว่า จังหวัดแม่ฮ่องสอนไม่พบผู้ติดเชื้อโควิด 19 รายใหม่ในพื้นที่กว่า 261 วัน และได้มีการเตรียมความพร้อมระบบสาธารณสุข ที่ผ่านมาได้มีการเฝ้าระวังตรวจคัดกรองเชิงรุกกลุ่มเป้าหมายไปแล้วรวมกว่า 700 ราย อาทิ บุคลากรทางการแพทย์ ผู้ต้องขัง พนักงานขับรถ พนักงานประจํารถ และกลุ่มอื่นตามที่คณะกรรมการโรคติดต่อจังหวัดพิจารณา รวมทั้งแรงงานต่างด้าว การตรวจก่อนการทําหัตถการในโรงพยาบาล ทั้งหมดไม่พบการติดเชื้อ และในเดือนมกราคม – กุมภาพันธ์ 2564 ได้วางแผนการตรวจทางห้องปฏิบัติการเพื่อเฝ้าระวังในประชากรกลุ่มเสี่ยง เช่น แรงงานต่างด้าวในระบบ/ ที่อาศัยอยู่ในหมู่บ้านตามแนวชายแดน, เจ้าหน้าที่และผู้ต้องขังในเรือนจํา และกลุ่มที่เข้ามาอยู่ในศูนย์พักพิงชั่วคราว สําหรับความพร้อมของโรงพยาบาลศรีสังวาลย์ ขณะนี้ปรับระบบบริการรักษาพยาบาลแบบ New Normal มีคลินิกตรวจเฉพาะโรคทางเดินหายใจ ห้องปฏิบัติการชีวโมเลกุล ตรวจหาเชื้อโควิด 19 ได้ 32 ตัวอย่างต่อวัน มีห้องแยก/ ห้องความดันลบ/ หอผู้ป่วยเฉพาะโรคโควิด 19 มีระบบรักษาทางไกลสําหรับผู้ป่วยที่ไม่จําเป็นต้องมาโรงพยาบาล เพื่อลดแออัด ลดความเสี่ยงการรับและแพร่กระจายเชื้อ
“ขอเชิญชวนคนไทยเดินทางไปท่องเที่ยวปีใหม่ รับอากาศเย็น “แม่ฮ่องสอนปลอดภัย เที่ยวได้ทุกที่” มั่นใจได้ว่าจังหวัดแม่ฮ่องสอนได้มีมาตรการเฝ้าระวัง ป้องกันการติดเชื้อเป็นอย่างดี โดยเฉพาะการเฝ้าระวังตามแนวชายแดนประเทศเพื่อนบ้าน ซึ่งมีหลายหน่วยงานร่วมกันสอดส่อง และมี อสม. เจ้าหน้าที่รพ.สต. เป็นกําลังสําคัญดูแลในชุมชน” ดร.สาธิตกล่าว
นายแพทย์ธงชัย เลิศวิไลรัตนพงศ์ หัวหน้าผู้ตรวจราชการกระทรวงสาธารณสุข กล่าวว่า คณะกรรมการโรคติดต่อจังหวัดแม่ฮ่องสอนได้กําหนด 6 มาตรการป้องกันโรคโควิด 19 โดยคัดกรองและเฝ้าระวังผู้ป่วยที่ด่าน สถานพยาบาล และในชุมชน, เตรียมความพร้อมระบบดูแลรักษาและป้องกันการติดเชื้อ ทั้งห้องแยกโรค เครื่องช่วยหายใจ เตียง หอผู้ป่วยแยกโรค ห้องแล็บ บุคลากร และเตรียมสถานที่กักกันโรค (Local Quarantine) 2 แห่ง, ติดตามสถานการณ์ ดําเนินการเฝ้าระวังสอบสวนโรคและติดตามผู้สัมผัสโรค, การสื่อสารความเสี่ยงสถานการณ์รายวันทางไลน์กลุ่มและเฟสบุ๊คศูนย์ข้อมูลโควิด 19 แม่ฮ่องสอน ให้ข้อมูล คําแนะนําประชาชนทางโทรศัพท์, ใช้มาตรการทางสังคมและกฎหมาย โดยออกคําสั่ง/ประกาศจังหวัดที่เกี่ยวข้องกับการป้องกันและควบคุมโรค เช่นการสั่งปิดจุดผ่อนปรนการค้าชั่วคราว 5 แห่งที่ยังมีผลบังคับใช้จนถึงขณะนี้ และมีระบบการประสานงานและจัดการข้อมูลโควิด 19 รายงานผลการดําเนินงานทุกวัน
*************************************** 18 ธันวาคม 2563
********************************************
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีอัญเชิญไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
วันศุกร์ที่ 18 ธันวาคม 2563
รมว.วธ.เป็นประธานในพิธีอัญเชิญไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
รมว.วธ.เป็นประธานในพิธีอัญเชิญไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
วันที่ ๑๘ ธันวาคม ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีอัญเชิญไฟพระฤกษ์ประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เพื่ออัญเชิญไปในการประกอบกิจกรรมสวดมนต์ข้ามปี ถวายพระราชกุศล เสริมสิริมงคลทั่วไทย ประจําปี ๒๕๖๔ โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม และผู้บริหารกระทรวงวัฒนธรรม เข้าร่วมพิธี ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม กรุงเทพฯ ทั้งนี้ วัฒนธรรมจังหวัดและผู้แทนจากสํานักงานวัฒนธรรมจังหวัด ๗๖ จังหวัดทั่วประเทศ ร่วมพิธีถวายสักการะอัญเชิญไฟพระฤกษ์ประทานหน้าพระรูปสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เพื่ออัญเชิญไปถวายแด่เจ้าคณะจังหวัดต่างๆ นําไปมอบแก่เจ้าอาวาสวัดที่จัดพิธีสวดมนต์ข้ามปีทั่วประเทศ เพื่อเตรียมความพร้อมในการประกอบพิธีระหว่างวันที่ ๓๑ ธันวาคม ๒๕๖๓ ถึง ๑ มกราคม ๒๕๖๔
รัฐบาลไทย-ข่าวทำเนียบรัฐบาล-สธ.หารือร่วมคณะแพทยศาสตร์ จุฬาฯ วางแผนพัฒนาและสนับสนุนวัคซีนโควิด 19
วันศุกร์ที่ 18 ธันวาคม 2563
สธ.หารือร่วมคณะแพทยศาสตร์ จุฬาฯ วางแผนพัฒนาและสนับสนุนวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข หารือร่วมกับคณะแพทยศาสตร์ จุฬาลงกรณ์มหาวิทยาลัย เห็นชอบตั้งคณะทํางานร่วม 2 หน่วยงาน วางแผนการดําเนินงานพัฒนาและสนับสนุนวัคซีนโควิด 19 ชนิด mRNA เพื่อทําข้อมูลเสนอ ครม.พิจารณา เบื้องต้นอาจทดลองเข็มแรกในม
รองนายกรัฐมนตรีและรัฐมนตรีว่าการกระทรวงสาธารณสุข หารือร่วมกับคณะแพทยศาสตร์ จุฬาลงกรณ์มหาวิทยาลัย เห็นชอบตั้งคณะทํางานร่วม 2 หน่วยงาน วางแผนการดําเนินงานพัฒนาและสนับสนุนวัคซีนโควิด 19 ชนิด mRNA เพื่อทําข้อมูลเสนอ ครม.พิจารณา เบื้องต้นอาจทดลองเข็มแรกในมนุษย์หลังสงกรานต์
วันนี้ (18 ธันวาคม 2563) ที่ตึกบัญชาการ 1 ทําเนียบรัฐบาล นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ไพศาล ดั่นคุ้ม เลขาธิการคณะกรรมการอาหารและยา นายแพทย์ศุภกิจ ศิริลักษณ์ อธิบดีกรมวิทยาศาสตร์การแพทย์ นายแพทย์โอภาส การย์กวินพงศ์ อธิบดีกรมควบคุมโรค และนายแพทย์นคร เปรมศรี ผู้อํานวยการสถาบันวัคซีนแห่งชาติ หารือแนวทางการพัฒนาและสนับสนุนการผลิตวัคซีนโควิด 19 ของคนไทย ร่วมกับศาสตราจารย์ นายแพทย์สุทธิพงศ์ วัชรสินธุ คณบดีคณะแพทยศาสตร์ จุฬาลงกรณ์มหาวิทยาลัย และศาสตราจารย์ นายแพทย์เกียรติ รักษ์รุ่งธรรม ผู้อํานวยการพัฒนาวัคซีนโควิด 19 คณะแพทยศาสตร์ จุฬาลงกรณ์มหาวิทยาลัย และคณะ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า แนวทางการดําเนินงานจัดหาวัคซีนป้องกันโรคโควิด 19 เพื่อประชาชนไทย มี 3 แนวทาง คือ 1. การทําความร่วมมือกับต่างประเทศเพื่อให้มีโอกาสได้วัคซีนเร็วขึ้น 2. การจัดซื้อวัคซีนเพื่อนํามาใช้ในประเทศ ซึ่งสองแนวทางนี้ประเทศไทยมีความร่วมมือกับบริษัท แอสตร้าเซนเนก้า จํากัดและมหาวิทยาลัยออกซ์ฟอร์ด ในการจองและซื้อวัคซีนจํานวน 26 ล้านโดส คาดว่าจะฉีดให้แก่ประชาชนไทยกลุ่มเป้าหมายได้ในกลางปี 2564 และ 3. การวิจัยพัฒนาวัคซีนในประเทศเพื่อให้ผลิตได้เอง ซึ่งรัฐบาลพร้อมให้การสนับสนุน อย่างการพัฒนาวัคซีนชนิด mRNA ของคณะแพทยศาสตร์ จุฬาลงกรณ์มหาวิทยาลัยนั้น สถาบันวัคซีนแห่งชาติได้สนับสนุนงบในการดําเนินการไปแล้ว 355 ล้านบาท
นายอนุทินกล่าวต่อว่า สําหรับความคืบหน้าการหารือร่วมกับทีมพัฒนาวัคซีนโควิด 19 ของคณะแพทยศาสตร์ จุฬาลงกรณ์มหาวิทยาลัย มีข้อสรุปว่า จะมีการตั้งคณะทํางานร่วม 2 หน่วยงาน 1 ชุด ซึ่งฝั่งกระทรวงสาธารณสุขมีกรมวิทยาศาสตร์การแพทย์ กรมควบคุมโรค สํานักงานคณะกรรมการอาหารและยา และสถาบันวัคซีนแห่งชาติ เป็นตัวแทน หารือร่วมกับทีมวิจัยของคณะแพทยศาสตร์ จุฬาลงกรณ์มหาวิทยาลัย ให้ได้แผนการดําเนินงานการพัฒนาและผลิตวัคซีนโควิด 19 ให้ชัดเจน เพื่อเป็นข้อมูลในการนําเสนอต่อคณะรัฐมนตรีต่อไป อย่างไรก็ตาม เบื้องต้นหากสามารถดําเนินการได้ตามแผน คาดว่าจะทดลองวัคซีนในมนุษย์ระยะที่ 1 เข็มแรกได้หลังสงกรานต์ 2564
********************************* 18 ธันวาคม 2563